ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 23 DE FEBRER DE 2023

Membres assistents:

Maria Ramon Salas

Miguel Fernàndez de Heredia Cañellas

Maria Sureda Matamalas

Josep Pol i Font

Maria Antònia Castell Polo

Joan Ferra Terrassa

Antoni Bordoy Fernández

Maria Romero Matas

Membres que excusen la seva assistència

Antoni Asensio Campoy

Juan José Garrofé Marimon

Marta Neus Lopez Cortes

Carlos Quesada Casas

 A la Vila d'Esporles, Comunitat Autònoma de les Illes Balears, essent les denou i trenta minuts de dia 23 de febrer de 2023, es reuneix de forma presencial i telemàtica en primera convocatòria, a la sala de Plens de l’Ajuntament, el Ple de la Corporació sota la presidència de la Sra. batllessa, Maria Ramon Salas, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina

**1.- ACTA ANTERIOR.-** La Sra. presidenta pregunta si qualque membre de la Corporació ha de fer qualque observació a l’acta de la sessió ordinària de dia 2 de febrer de 2023.

 No es presenta cap observació, i sotmesa a votació es aprovada per unanimitat.

**2.- PRESA DE POSSESSIÓ REGIDOR PSIB-PSOE RAFEL MIR CANYELLES.-** Seguidament, per ordre de la Sra. Presidenta, es dóna compte als reunits de la credencial expedida pel President de la Junta Electoral Central, a nom del candidat electe per aquest municipi, Sr. Rafel Mir Canyelles.

 A continuació convida la Sra. Presidenta a l'anomenat regidor a exposar en aquest acte si l'afectava alguna causa d'incompatibilitat sobrevinguda amb posterioritat a la seva proclamació, manifestant el regidor electe que no li afectava cap causa.

 Tot seguit, de conformitat amb el que disposa l'article 108.8 de la Llei Orgànica de Règim Electoral General la Batlessa li demana ”¿Jureu o prometeu per la vostra consciència i pel vostre honor complir fidelment les obligacions del càrrec de regidor amb lleialtat al Rei, i de guardar i fer guardar la Constitució com a Norma Fonamental de l’Estat?

El candidat electe respon que sí PROMET

La Batlessa li dona la benvinguda agraint la seva disposició a formar part de l’Ajuntament d’Esporles i li fa entrega del pin de la corporació.

El Sr. Mir pren la paraula i manifesta que com a socialista és un honor poder ser regidor de l’Ajuntament d’Esporles i poder aportar el seu granet d’arena al seu municipi.

**3.- EXPEDIENT 269/2023. DECLARACIÓ INSTITUCIONAL EN RELACIÓ AL DIA INTERNACIONAL DE LA DONA, 8 DE MARÇ DE 2023.-** La batlessa Maria Ramon Salas, dona lectura a la següent:

**Declaració institucional de l’Ajuntament d’Esporles, des del nostre compromís amb els valors democràtics i la igualtat, en la commemoració del Dia Internacional de la Dona, 8 de març de 2023**

El 8 de març va ser proclamat el Dia Internacional pels Drets de la Dona per l’Organització de les Nacions Unides, el 1975. Des de llavors, és un dia de celebració dels avanços que hem aconseguit al llarg de la història i de reivindicació pel que ens queda per assolir en matèria d’igualtat entre dones i homes en tots els àmbits de la vida.

Enguany, ens convoca la necessitat de consolidar aquests avanços deixant de banda el renou que pretenen fer alguns sectors en sentir amenaçats els privilegis adquirits a la societat masclista i heteropatriarcal. No farem ni una passa enrere.

No oblidam els col·lectius vulnerables en els que les dones es troben en situacions de discriminació múltiple: per ser dones i per tenir una discapacitat, ser de una raça o ètnia concreta, tenir una determinada edat o una determinada orientació sexual.

En l'aspecte laboral, veient les dades dels diferents indicadors -el treball a temps parcial, salarial, sectors productius, carrera professional etc.-, seguim constatant que les condicions de treball de les dones són pitjors que les dels homes, i tenim poca presència en determinats sectors professionals i en càrrecs de direcció empresarial.

Fins fa uns anys, el pensament generalitzat era que la violència contra les dones era conseqüència d'actituds individuals i de l'àmbit privat. Gràcies a la lluita feminista, s’ha aconseguit situar la violència masclista al centre de les preocupacions, amb categoria de problema social, amb l'obligació de donar resposta immediata des dels poders públics. Les violències masclistes són la cara més fosca de la desigualtat.

Tampoc tancam els ulls a la situació de les dones arreu del món, que any rere any segueix essent dramàtica a molts de territoris. Les dades de desigualtat a escala mundial són esfereïdores:

* Les dones només ocupen el 24% dels escons parlamentaris a nivell mundial. A l'àmbit municipal la situació és encara més greu, ja que tan sols ocupen el 5% de les alcaldies.
* De mitjana, a totes les regions i sectors, el salari de les dones és un 24% inferior al dels homes.
* Gairebé dues terceres parts dels 781 milions de persones adultes analfabetes són dones, un percentatge que s'ha mantingut constant durant les dues darreres dècades.
* 153 països tenen lleis que discriminen econòmicament les dones. A 18 d'aquests països, els marits poden impedir legalment que les seves dones treballin.
* Arreu del món, una de cada tres dones pateix o patirà violències masclistes en algun moment de la seva vida.

Per tant, des de la consciència de que persisteixen les desigualtats, la discriminació i la violència contra les dones pel fet de ser-ho, commemoram aquest 8M del 2023 reclamant que respostes contundents i responsabilitzant-mos de les àrees en que l’acció municipal pot incidir. Ens refermam en el nostre compromís de seguir avançant en polítiques públiques feministes i ens comprometem a:

* Reforçar el nostre compromís en construir una societat igualitària, que garanteixi els drets de totes les persones, així com la participació activa a la vida local.
* Intensificar els esforços en el desenvolupament de polítiques encaminades a fomentar l’ocupació, l’empoderament i l’educació per a la igualtat d’oportunitats.
* Mantenir i ampliar els compromisos de l’Ajuntament d’Esporles en matèria d’Igualtat, en totes les àrees:
	+ En l’adequada atenció a les víctimes de violències masclistes, mitjançant l’aplicació dels protocols elaborats amb aquest objectiu.
	+ En la prevenció i suport que es du a terme des de Serveis Socials.
	+ En l’impuls a la Taula de coordinació de violències masclistes d’Esporles.
	+ Mitjançant la dinamització dels espais participatius d’igualtat pertinents.
	+ En l’aplicació del Pla d’igualtat municipal a totes les treballadores i treballadors.
	+ A través dels compromisos adquirits en l’acreditació de l’Ajuntament d’Esporles com a municipi per a la igualtat.
	+ Treballant de forma conjunta amb els centres educatius del municipi, tal i com es ve fent des de fa anys.
	+ Des del Casal de Joves.
	+ I, de forma transversal, en el treball per a la igualtat que es du a terme des de totes les àrees de l’Ajuntament.
* Sumar-nos i convidar tota la ciutadania a participar en els actes organitzats amb motiu del 8M, així com aquelles accions i iniciatives que reivindiquin la igualtat i contra la violència contra les dones.

Sotmesa a votació la proposta fou aprovada per unanimitat dels assistents

**4.- DECRETS DE BATLIA.-** La secretària, dóna compte dels decrets de Batlia haguts des de l’últim Ple del núm. 51/2022 al 134/2023.

**5.- CORRESPONDÈNCIA I DISPOSICIONS OFICIALS**.- A l’apartat de correspondència, es dóna compte de la correspondència haguda des de l’últim ple. Així com es donen a conèixer les disposicions oficials més rellevants hagudes des de l’últim ple.

**6.- PRECS I PREGUNTES.-** no se’n fan

 Un cop examinats els punts assenyalats a l’ordre del dia, essent les denou hores i quaranta minuts la Sra. batlessa aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

 La batlessa